Discuție:Francmasonerie

message: Citați sistematic sursele voastre (autor, lucrare, editură), sau abțineți-vă. Uitați-vă la versiunile engleză și franceză : în comparație, articolul vostru duce lipsă de referințe universitare. "Autoritățile nu pot cădea de acord asupra originii reale a Francmasoneriei, dar recunosc în bloc faptul că ea este mai veche decât Egiptul antic" ! Astfel de postulate trântite autoritar produc texte care... își pierd autoritatea. Toți cei care contribuie aici ar trebui să-și amintească de cele două vechi bancuri masonice:
Primul  : “Marele Arhitect al Universului, izvorul tuturor Puterilor Lumii, în infinita Sa înțelepciune, îsi termină Opera de creație a Lumii prin cvintesența Perfecțiunii : Maistrul Francmason. Dar simțea Dânsul că nu Totul e în Regulă. Cugetă cât cugetă, și-și dădu seama că tocmai asta era buba : era prea Perfectă Opera. Și atunci, i se adresă Maistrului infamului Haos, izvorul tuturor putorilor Lumii, care, în contrapunct al Maistrului Francmason, plămădi cele mai infecte creaturi imaginabile : Dragii Frați. De atunci, Universul este imperfect.”
Al doilea : “Ședința începuse deja, când cineva bătu la ușa Templului. Portarul se ridică să verifice, și se întoarse spre frații lojei palid și emoționat : -La ușa noastră bate Marele Arhitect al Universului ! Toată loja este tulburată, dar președintele nu-și pierde cumpătul și ordonă : -Tăcere voi toți, îl vom primi cum se cuvine, în mare ceremonie ! Frate portar, poftește-L înăuntru ! Intră atunci un moșneag care spune : -Scuzați-mă fraților, am întârziat că nu găseam loc de parcare. Sunt fratele Marel, arhitect de meserie, din loja Universul, am venit și eu să vă fac o vizită...”. ← Acest comentariu nesemnat a fost adăugat de  (discuție • contribuții).

message: Susțin postul precedent. Prea multe informații sunt publicate fără nici-o sursă (nu spun credibilă - dar cel puțin specificată). Astfel de propoziții, fraze, fara temei, contribuie la formarea unor opinii greșite în rândul cititorilor. Totuși, fraza dată ca exemplu nu este falsă... însă chiar și asa, totul trebuie argumentat. Mihalache Ciprian 17 decembrie 2006 12:37 (EET)
thread_title:  Corectitudine 

message: Prima observație: prea multe date despre masonerie fără nici o sursă !
A doua observație: nu stiu cine a schimbat descrierea ultimului sit : http://www.despremasonerie.go.ro (un sit cu conținut antimasonic) în situri cu o altă imgine despre masonerie. Vă rog să lăsați siturile cu conținut antimasonic ca să vadă lumea clar că dau o imagine contrară celor oficiale spuse de masoni. Ok?
thread_title:  Corectitudine ? 

message: În timpul mai multor rulări automate ale robotului, următoarea legătură externă a fost găsită indisponibilă. Verificați dacă legătura este într-adevăr indisponibilă și reparați sau înlăturați legătura, după caz!
* http://www.cglr.ro
** In Francmasonerie on 2007-01-24 13:31:15, Socket Error: (11001, 'getaddrinfo failed')
** In Francmasonerie on 2007-01-24 20:47:54, Socket Error: (11001, 'getaddrinfo failed')
Categorie:Legături externe indisponibile
--MihaitzaBot 24 ianuarie 2007 22:49 (EET)
thread_title:  Legătură moartă 

message: În timpul mai multor rulări automate ale robotului următoarea legătură externă a fost găsită indisponibilă. Verificați dacă legătura este într-adevăr indisponibilă și reparați sau înlăturați legătura, după caz!
* http://forummasonic.ro
** In Francmasonerie on 2007-01-24 13:31:18, Socket Error: (11001, 'getaddrinfo failed')
** In Francmasonerie on 2007-01-24 20:47:54, Socket Error: (11001, 'getaddrinfo failed')
--MihaitzaBot 24 ianuarie 2007 22:49 (EET)
Situl a fost redenumit ca: http://www.masonicforum.ro Tgeorgescu 2 noiembrie 2007 21:33 (EET)
thread_title:  Legătură moartă 

message: Șarpele nu este un simbol negativ,  el este simbolul lui Isus Hristos. La Ioan 3.14 scrie "Și, după cum a înălțat Moise șarpele în pustie, tot așa trebuie să fie înălțat și Fiul omului,". Sursa: http://www.biblegateway.com/passage/?search=John%203:14;&version=14; Tgeorgescu 31 mai 2007 21:45 (EEST)
Evanghelistul Ioan a consemnat în acest verset Cuvântul lui Isus Hristos despre Sine Însuși. Ca atare, acest Cuvânt este vrednic de crezare, și oamenii numai din neștiință sau din rea voință îl răstălmăcesc, dând astfel dovadă că nu cunosc Scriptura. Tgeorgescu 20 iunie 2007 09:31 (EEST)
Categorie:Legături externe indisponibile
thread_title:  Simbolul șarpelui 

message: Referitor la afirmația: "Francmasoneria este cea mai vastă societate secretă din lume": Dan A. Lăzărescu mărturisea într-o conferință că Francmasoneria era societate secretă în tinerețea sa, în prezent ea având caracter de societate discretă. De ex. în art. 40, alin. 4, din Constituția din 2003, sunt interzise asociațiile cu caracter secret. Dl. Lăzărescu a participat la elaborarea Constituției din 1991, care prevedea același lucru la art. 37, alin. 4. Dar, din moment ce Francmasoneria nu mai are caracter de asociație secretă, ea nu este interzisă de lege. MLNR este întregistrată la judecătoria sector 3, sub nr. 57/PJ/1993 (sursa: http://www.mlnr.ro/statut.php ). Acest lucru dovedește afirmația făcută, altfel o asociație cu caracter secret neputând fi înscrisă la tribunal și să aibă sediu social și sediu de lucru, cu firmă la poartă.  Tgeorgescu 28 octombrie 2007 23:38 (EET)
thread_title:  Societate secretă? 

message: Bună ziua sau seara
Vedeți că m-am luat după Ṣerbănescu ṣi Jacques Pierre, dacă vi se pare ceva inexact, nu cășunați furioși împotriva mea cum se obișnuiește în România, ci corectați și ameliorați articolul.
Cu stimă, --Spiridon Manoliu 1 martie 2008 23:20 (EET)
thread_title:  Istoria francmasoneriei în România 

message: Cum am înțeles, masoneriei i se datorează dezvoltarea principatelor în sec XVIII, Unirea Principatelor Române, realizarea Marii Uniri, și atunci poporul român și conducătorii lor ce-au făcut? Cred că influența masoneriei este supraestimată.--Sandhu (discuție) 17 septembrie 2010 11:24 (EEST)
replies: text: Francmasonii n-au realizat asta de unii singuri, dar capii mișcărilor naționaliste, liberale, de reforme sociale, revoluționare, etc. au fost masoni. Ei au realizat asta nu în calitate de masoni (francmasoneria nu impune opțiuni politice membrilor săi: fiecare mason e liber să facă ce politică vrea sau să nu facă politică deloc; în general în loji nu se discută politică), dar s-au lăsat însuflețiți de anumite idealuri democratice și umanitare pe care le-au experimentat în cadrul francmasoneriei. Asa că legătură cauzală nu e de felul: au făcut asta pentru că au fost masoni, ci tocmai invers: mulți din cei care au condus și inspirat aceste mișcări au fost, printre altele, masoni. Tgeorgescu (discuție) 18 septembrie 2010 20:54 (EEST)
replies: text: :Li se spunea "deșteptătorii neamului" și imnul "Deșteaptă-te, române!" a fost scris sub influența lor. --Spiridon Manoliu 19 septembrie 2010 13:35 (EET)
replies: text: ::Fac pariu că au fost destui masoni care s-au opus acestor schimbări. Francmasoneria reunea în general elita socială și economică, de aceea nu poate fi caracterizată drept societate revoluționară: elita dorea să-și păstreze puterea, nu s-o împartă cu prostimea. Că au fost și masoni revoluționari nu neg, dar masoneria nu impune nici linie revoluționară, nici contrarevoluționară. Tgeorgescu (discuție) 3 aprilie 2013 22:17 (EEST)
replies: text: :::Evident că masoneria nu este nici revoluționară, nici reacționară : comuniștii o socoteau "reformistă" și "afaceristă" ceeace la ei este o insultă la fel de gravă ca și "reacționară", iar conservatorii monarhiști, religioși sau naționaliști o consideră ca "săpând temeliile societății/neamului/religiei/moralei" ș.a.m.d. De fapt pare majoritar liberală, ceeace ar fi logic din punct de vedere istoric, dată fiind importanța Angliei și Franței în istoria sa. Desigur "elita dorea să-și păstreze puterea, nu s-o împartă cu prostimea", de unde, probabil, numeroasele scandaluri antebelice implicând masoni. Unul este idealul, alta este practica... lucru valabil în toate domeniile civilizației, de la afaceri la viticultură, trecând prin căsătorie, sexualitate, sănătate, minte, educație, învățământ, artă, știință, filozofie, religie...  ;-)   Deci nu țin pariul, fiindcă timeo Homines et dona ferentes !  oricare le-ar fi idealul, și asta de mic copil. --Spiridon Ion Cepleanu (discuție) 6 mai 2013 22:52 (EEST)
thread_title:  Incertitudine 

message: Am șters de mai multe ori unele contribuții la articol care sunt atât de bizare încât par delir mistic.  Tgeorgescu (discuție) 4 aprilie 2011 19:53 (EEST)
thread_title:  Delir mistic 

message: Numele de organizații se scriu cu litere mari la începutul cuvintelor, cu excepția cuvintelor de legătură. Exemple: Biserica Ortodoxă Română și Mișcarea Internațională de Cruce Roșie și Semilună Roșie — astea tot organizații sunt, juridic vorbind. Tgeorgescu (discuție) 10 octombrie 2011 18:06 (EEST)
thread_title: Numele de organizații

message: Pe websiteul MLNR nu apare nimic despre „1880”. Cum se poate verifica informația despre unirea marilor loji? Tgeorgescu (discuție) 5 ianuarie 2012 02:32 (EET)
thread_title: 1880

message: Partea cu Francmasonerie#Istoria francmasoneriei în România ar putea fi transformată în 2 articole:
*Istoria francmasoneriei în România
*Francmasoneria în România
Iar articolul să rămână ceea ce trebuie să fie: despre Francmasonerie în general.--Terraflorin (discuție) 12 ianuarie 2012 16:26 (EET)
replies: text: Efectuat, incluzând în capitolul Dezbaterile despre francmasonerie conținutul "Mentalității francmasonice" conform sugestiei de acolo . --Spiridon Ion Cepleanu (discuție) 9 martie 2013 18:16 (EET)
thread_title:  [[Francmasonerie#Istoria francmasoneriei în România#Mentalitate francmasonică]] 

message: Marele Arhitect nu este un zeu aparte, ci este zeul în care crede în mod personal masonul respectiv. Pentru hinduși Marele Arhitect e Brahman, pentru musulmani Allah, pentru creștini Sfânta Treime (deci și Isus Hristos e Marele Arhitect, dar doar pentru masonii creștini). Tgeorgescu (discuție) 25 iunie 2015 22:45 (EEST)
thread_title: Cine e Marele Arhitect?